Franța critică dur decizia Germaniei de a impune restricții de circulație la frontiere.
Germania a anunţat restricţii de călătorie între landurile Saarland şi Rheinland-Pfalz şi departamentul francez Moselle. Persoanele care vor să treacă frontiera trebuie să prezinte rezultate negative la teste COVID-19 efectuate în ultimele 48 de ore. Preşedintele Consiliului Regional din Zona de Est a Franţei: "Am fost surprins de spontaneitatea şi de brutalitatea deciziei".
Un lider regional din Franţa a criticat dur decizia Germaniei de a impune restricţii de circulaţie, din cauza mutaţiilor coronavirusului, pentru persoanele care vin din regiunea franceză Moselle.Germania a anunţat duminică restricţii de călătorie între landurile Saarland şi Rheinland-Pfalz şi departamentul francez Moselle. Persoanele care vor treacă din regiunea Moselle în Germania trebuie să prezinte rezultate negative la teste COVID-19 efectuate în ultimele 48 de ore, conform publicaţiei Süddeutsche Zeitung."Am fost surprins de spontaneitatea şi de brutalitatea deciziei", a reacţionat Jean Rottner, preşedintele Consiliului Regional din Zona de Est a Franţei."De câteva săptămâni, se încearcă ajungerea la un nivel european de cooperare, dar suntem blocaţi într-o decizie centrală a Germaniei. Înţeleg preocupările legitime ale Germaniei, dar lucrurile ar fi trebuit gestionate diferit de mult timp", argumentează Jean Rottner, conform cotidianului Le Figaro.